cyanic-selkie/wikianc huggingface dataset:
Գորդանա Սիլյանովսկա-Դավկովա
Կենսագրություն
Գորդանա Սիլյանովսկա-Դավկովան ծնվել է 1955 թվականի մայիսի 11-ին Օխրիդ քաղաքում։ 1973 թվականին ավարտել է միջնակարգ դպրոցը, 1978 թվականին՝ Սկոպիեի Սուրբ Կյուրեղի և Մեթոդիոսի անվան համալսարանի իրավաբանական ֆակուլտետը՝ ստանալով իրավունքի մագիստրոսի աստիճան։ 1993 թվականին Լյուբլյանայի համալսարանում ստացել է իրավագիտության դոկտորի աստիճան cum laude (կում լաուդե), հանձնաժողովը ղեկավարում էր պրոֆեսոր Ֆրանց Գրադը։ Դոկտորական ատենախոսության թեման եղել է «Տեղական ինքնակառավարումը, նորմերի և իրականության միջև» (1994) խորագրով։
1989 թվականից աշխատել է Սկոպիեի համալսարանի իրավագիտության ֆակուլտետում որպես ասիստենտ և դասավանդել է «Քաղաքական համակարգեր» առարկան։ 1994 թվականին նշանակվել է սահմանադրական իրավունքի և քաղաքական համակարգերի դոցենտ, 2004 թվականին`պրոֆեսոր։ 1990-1992 թվականներին եղել է Մակեդոնիայի Հանրապետության խորհրդարանի Սահմանադրական հանձնաժողովի անդամ, 1992-1994 թվականներին` առանց պորտֆելի նախարար Բրանկո Ցրվենկովսկու առաջին կառավարությունում։ ՄԱԿ-ում եղել է ընտրությունների գծով փորձագետ, Եվրոպայի խորհրդին կից տեղական ինքնակառավարման անկախ փորձագիտական խմբի նախագահի տեղակալ։ 2008-2016 թվականներին եղել է Վենետիկի հանձնաժողովի անդամ, սահմանադրական իրավունքի և քաղաքական համակարգերի վերաբերյալ բազմաթիվ գիտական աշխատանքների հեղինակ է ։
2017-2018 թվականներին, որպես հասարակական գործիչ, հանդես է եկել հանրապետությունում ալբաներենի կիրառման ընդլայնման մասին օրենքի և Պրեսպանյան համաձայնագրի դեմ։ 2019 թվականի փետրվարի 16-ին ՆՄՀԿ (Ներքին մակեդոնական հեղափոխական կազմակերպություն), ՄԱՄԴԿ (Մակեդոնիայի ազգային միասնության դեմոկրատական կուսակցություն) կուսակցության կողմից Ստրուգա քաղաքից առաջադրվել է որպես Հյուսիսային Մակեդոնիայի նախագահի թեկնածու ։
Ծանոթագրություններ
Կատեգորիա:Հյուսիսային Մակեդոնիայի քաղաքական գործիչներ Կատեգորիա:Լյուբլյանայի համալսարանի շրջանավարտներ Կատեգորիա:21-րդ դարի կին քաղաքական գործիչներ Կատեգորիա:Մակեդոնացի իրավաբաններ Կատեգորիա:Փիլիսոփայական գիտությունների դոկտորներ Կատեգորիա:Սկոպիեի համալսարանի շրջանավարտներ‏
Անտոնիո Պադովացի
Անտոնիո Պադովացի (լատ. Antonius Patavinus, իտալ. Sant'Antonio di Padova, պորտ. Santo António de Lisboa, ), կաթոլիկ սուրբ, քարոզիչ, ֆրանցիսկյան միաբանության ամենահայտնի անդամներից։
Կենսագրություն
Անտոնիո Պադովացին ծնվել է 1195 թվականին Լիսաբոնում` հայտնի ասպետ Մարտին դե Բույոնի ընտանիքում։ Մկրտության ժամանակ ստացել է Ֆերնանդո անունը, ունեցել է աշխույժ մանկություն, և հայրը համոզված էր, որ նա նույնպես կընտրի ասպետի ճանապարհը։ Բայց երիտասարդ հասակում Ֆերնանդոն որոշում է դառնալ վանական և ընդունվում Լիսաբոնի Սուրբ Վիկենտիոսի վանք։
Մի քանի տարի անց երիտասարդ վանականը հիասթափվում է վանական կյանքից։ 1212 թվականի Լաս Նավաս դե Տոլոսում, մավրերի դեմ ճակատամարտում հոր մահը, ինչպես նաև ֆրանցիսկյան միաբանության հինգ անդամների տանջալից վախճանի մասին տեղեկանալով՝  որոշում է ավետարան քարոզել։ Հոգու խորքում նա միշտ երազել էր երկնային փառքի մասին, համարելով, որ չկա ավելի հիանալի բան, քան մեռնելը հանուն հավատի։
Սիցիլիայից Անտոնիոն ուղևորվում է ֆրանցիսկյանների օրդենի գլխավոր ժողովին, որտեղ  ծանոթացում է օրդենի հիմնադիր Ֆրանցիսկ Ասիզցու հետ։ Ժողովից հետո Անտոնիոն  նրա խնդրանքով ուղևորվում է Ֆորլի քաղաքից ոչ շատ հեռու գտնվող Մոնտե Պաոլո  վանքը, որտեղ  ապրում է շատ համեստ կյանքով։ Ֆորլի քաղաքի տոնին նա իր քարոզներով  զարմացրում է  բոլոր հայտնի բանախոսներին։ Շուտով նրան ուղարկում են աստվածաբան Թովմա Գալոնի մոտ, իսկ  ուսում ստանալուց հետո Անտոնիոն  սկսում է աստվածաբանություն դասավանդել Բոլոնիայի համալսարանում։
Ֆրանցիսկ Ասիզացին նրան հանձնարարում է դասավանդել նաև հերետիկոս կաթարների կողմից բռնագրավված Հյուսիսային Իտալիայի քաղաքներում։
Անտոնիոն ուղևորվում է Ռիմինի՝ քաղաք, որտեղ կաթարներն ամենաշատ աջակիցներն ունեին։ Նրա տպավորիչ քարոզները և գործած հրաշքներն ուղղորդում են բնակչությանը դեպի եկեղեցի, որից հետո նա շարունակում է իր քարոզներն  արդեն Ֆրանսիայի հարավում։ Նա  հաջողություններ է ունեցում  նաև Թուլուզ քաղաքում, որը այդ ժամանակ պատկանում էր ալբիգոյցիների առաջնորդ Ռայմոն Թուլուզցուն։
Իտալիայի բռնակալ Էցելինո III դա Ռոմանոն չափազանց զարմացել էր Անտոնիոյի արիությամբ, որը միայնակ եկել էր ամրոց՝ ամրոցի բոլոր գերիներին և կալանավորներին բաց թողնելու խնդրանքով։ Նրա վերջին օրերն անցան Պադովայում։
Մահից հետո
1232թվականին, մահից անմիջապես հետո, Անտոնիոն սրբադասվում է։
1946 թվականի հունվարի 16-ին Պիուս XII պապը Անտոնիո Պադովացուն կարգում է Եկեղեցու ուսուցիչ։
2014թվականի հունիսի 13-ին Պադովայի թանգարանի անտրոպոլոգիայի գիտնականները հետազոտում և 3D տեխնոլոգիաների շնորհիվ վերականգնում են Անտոնիո  Պադովացու գլխապատկերը ։
Փառք
Սուրբ Անտոնիոն համարվում է Լիսաբոնի և Պադովայի հովանավոր սուրբը։ Նրա պատվին է անվանվել Սան Անտոնիո քաղաքը (ԱՄՆ)։ Սուրբ Անտոնիոն համարվում է նաև կարիքավորների և ճամփորդողների հովանավոր։ XIX դարի վերջին  եկեղեցին ավանդույթ դարձրեց նվիրատվություն անել  աղքատներին («Սուրբ Անտոնիոյի հաց»):Սուրբ Անտոնիոն  համարվում էր մի շարք եկեղեցիների հովանավոր։ Գոյություն ունի նաև վանական իգական ժողով՝ «Սուրբ Անտոնիոյի քույրեր», որը զբաղվում է բարեգործությամբ։
Պատկերագրություն
Մի քանի անվանի նկարիչներ պատկերել են Սուրբ Անտոնիոյին իրենց կտավներում։ Նկարները, որպես կանոն պատկերում են նրա կյանքից դրվագներ՝ իր սրբագործությունների մասին։ Դրանցից են ՝ «Մանուկ Հիսուսի գալուստը» (Բարտոլոմե Էստեբան Մուրիլյո և Անտոնիս վան Դեյք), «Բարեխոսություն՝ ձկներին» (Պաոլո Վերոնեզե), «Սուրբ Անտոնիոյի հրաշքը» (XVI-ի անհայտ նկարիչ)։ Ֆրանսիսկո Սուրբարան և Տիցիանը նույնպես պատկերել են Սուրբ Անտոնիոյին իրենց կտավներում։
Արտաքին հղումներ
Կատեգորիա:1195 ծնունդներ Կատեգորիա:1195 մահեր Կատեգորիա:Լիսաբոն քաղաքում ծնվածներ Կատեգորիա:Սրբեր ըստ դավանանքի Կատեգորիա:Կաթոլիկ աստվածաբաններ Կատեգորիա:Եկեղեցու հայրեր Կատեգորիա:Եկեղեցու ուսուցիչներ
Գևորգ Եղիյան
Գևորգ Մարուքի Եղիյան (1914, Չոռլու, Թուրքիա- 1986, Երևան), հայ բժիշկ, դիմածնոտային վիրաբույժ։ Բժշկական գիտությունների դոկտոր (1963), պրոֆեսոր (1964)։
Կենսագրություն
Գևորգ Եղիյանը ծնվել է Թուրքիայի Չոռլու քաղաքում։ 1938 թվականին ավարտել է Սոֆիայի համալսարանի բժշկական ֆակուլտետը։ 1939 թվականին եղել է նույն համալսարանի բժշկական ֆակուլտետի վիրաբուժության ամբիոնի ասիստենտ։
Երկրորդ համաշխարհային պատերազմի ավարտից հետո հայրենադարձել է։ 1946 թվականից եղել է Հայրենական պատերազմի հաշմանդամների բուժման համար Երևանում ստեղծված հոսպիտալի վիրաբուժական բաժանմունքի վարիչը։
1947-1956 թվականներին եղել է Երևանի վնասվածքաբանության և օրթոպեդիայի գիտահետազոտական ինստիտուտի դիմածնոտային վիրաբուժության բաժանմունքի վարիչը։ Ուսումնասիրել է վերին շրթունքի բնածին արատների կլինիկան և բուժման եղանակները։ 1953 թվականին պաշտպանել է «Վերին շրթունքի բնածին ճեղքվածքների կլինիկան և բուժումը» թեմայով թեկնածուական ատենախոսությունը։
1956-1963 թվականներին աշխատել է Երևանի բժշկական ինստիտուտում, եղել է դիմածնոտային վիրաբուժության գծով հոսպիտալային վիրաբուժության ամբիոնի դոցենտ։ Հոսպիտալային վիրաբուժության ամբիոնում աշխատելու տարիներին լայն գործունեություն է ծավալել քթի դեֆորմացիաների և արատների ուսումնասիրության ուղղությամբ՝ որոնելով վիրահատական բուժման նոր և արդյունավետ եղանակներ։
1963 թվականին պաշտպանել է «Քթի դեֆորմացիաները և դեֆեկտները ու նրանց վիրահատական բուժման եղանակները» թեմայով դոկտորական ատենախոսությունը։
1963 թվականին Բժշկական ինստիտուտի կազմում հիմնադրել և ղեկավարել է ստոմատոլոգիայի ամբիոնը, 1968-1982 թվականներին եղել է վիրաբուժական ստոմատոլոգիայի ամբիոնի վարիչ։ 1965 թվականին հրատարակել է ստոմատոլոգիայի հայերեն առաջին դասագիրքը, հեղինակ է «Վիրաբուժական ստոմատոլոգիա» ուսումնական ձեռնարկի (1967)։
Եղել է ՀՀ առողջապահության նախարարության գլխավոր ստոմատոլոգ, հանրապետության ստոմատոլոգների գիտական ընկերության նախագահ, համամիութենական ընկերության վարչության անդամ, «Ստոմատոլոգիա» հանդեսի խմբագրական կոլեգիայի անդամ ։
Արտաքին հղումներ
Կատեգորիա:Հայ բժիշկներ Կատեգորիա:Հայ վիրաբույժներ Կատեգորիա:Բժշկական գիտությունների դոկտորներ Կատեգորիա:Հայ պրոֆեսորներ Կատեգորիա:Սոֆիայի համալսարանի շրջանավարտներ
Բանգլադեշի ֆուտբոլի ազգային հավաքական
Բանգլադեշի ֆուտբոլի ազգային հավաքականը (բենգալ.՝ বাংলাদেশ জাতীয় ফুটবল দল) ներկայացնում է Բանգլադեշը ֆուտբոլի միջազգային մրցաշարերում և առանձին հանդիպումներում։ Կառավարվում է Բանգլադեշի ֆուտբոլի ֆեդերացիայի կողմից։ Դարձել է ՖԻՖԱ-ի անդամ 1974 թվականին։ Բանգլադեշն ընտրվել է ԱՖԿ-ի գործադիր կոմիտեի անդամ 1982-1986 և 1998-2002 թվականներին ։
ՖԻՖԱ-ի դասակարգման աղյուսակում զբաղեցնում է 197-րդ հորիզոնականը՝ 2018 թվականի հունվարի 18-ի դրությամբ ։
Վիետի թեորեմ
Վիետի թեորեմ, թեորեմ քառակուսային հավասարումների մասին։ Թեորեմը ձևակերպել է ֆրանսիացի գիտնական, մաթեմատիկոս Ֆրանսուա Վիետը (1540-1603) ։
Օրենքներ
Եթե դիսկրիմինանտը ոչ բացասական է.
Հակադարձ թեորեմ
Վիետի թեորեմը կարելի է ձևակերպել նաև ընդհանուր տեսքի քառակուսային հավասարման համար.
Եթե ընդհանուր տեսքի քառակուսային հավասարումն ունի ոչ բացասական տարբերիչ և եթե երկու x-երը հավասարման արմատներն են, ապա՝ x_1=1 և x_2=7
x_1=3 և x_2=5
Ծանոթագրություններ
Կատեգորիա:Թեորեմներ Կատեգորիա:Տարրական հանրահաշիվ
Ամերիցիում
Ամերիցիում, քիմիական նշանը՝ Am (կարդացվում է «ամերիցիում»)։ Արհեստական ճանապարհով ստացված ռադիոակտիվ քիմիական տարր է՝ 95 ատոմային թվով։ Ակտինոիդ է։ Տեղակայված է պարբերական համակարգի 7-րդ պարբերության 3B խմբում։
Համեմատաբար երկարատև կյանք ունեցող նուկլիդներն են. 243Am (կիսատրոհման պարբերությունը՝ T1/2 = 7370 տարի), 242 mAm (T1/2 = 141 տարի) և 241Am (T1/2 = 432.1 տարի)։ Ամերիցիումի չգրգռված ատոմի արտաքին երեք շերտերի էլեկտրոնային կոնֆիգուրացիան 5s²p6d10f76s²p67s² է։
Միացություններում ցուցաբերում է +2-ից +7 օքսիդացման աստիճաններ, ավելի շատ բնութագրական է +3-ը (վալենտականությունը՝ 3)։ Ամերիցիումի նեյտրալ ատոմի շառավիղը 0.174 նմ է, Am3+, Am4+, Am5+ և Am6+ իոնները՝ համապատասխանաբար 0.0962, 0.0888, 0.0860 և 0.0800 նմ։
Հայտնագործում
Ամերիցիումն առաջին անգամ ստացվել է 1944-1945 թվականների մի խումբ ամերիկացի հետազոտողների կողմից (Գ. Սիբորգ, Ռ. Ջեյմս, Լ. Մորգան, Ա. Գիորսո)՝ պլուտոնիում-239-ը նեյտրոններով ճառագայթելով։ Պլուտոնիում-239-ի միջուկը նեյտրոն կլանելուց հետո ենթարկվում է β վերափոխման, ինչի արդյունքում ստացվում է ամերիցիում-240։
Անվանում
Անվանումը ստացվել է «Ամերիկա» բառից՝ նույն սկզբունքով, ինչ Եվրոպիումը, որը լանթանոիդների ընտանիքում զբաղեցնում է նույն՝ 6-րդ տեղը, ինչպես ամերիցիումը՝ ակտինոիդների ընտանիքում։
Ստացում
Ամերիցիումը (241Am նուկլիդը) կիլոգրամային քանակություներով յուրաքանչյուր տարի առանձնացնում են գործածված ատոմային վառելիքից։
Ստացման հաջորդականություն
Իզոտոպներ
Ունի մի շարք իզոտոպներ (237—246), որոնցից ամենակայուններն են՝ 243Am (T1/2 = 7950 տարի), 242Am (T1/2 ≈ 100 տարի) և 241Am (T1/2 = 458 տարի)։
Ֆիզիկական հատկություններ
Ամերիցիումը ուժեղ ռադիոակտիվ արծաթագույն մետաղ է։ Սեփական α ճառագայթման շնորհիվ մթության մեջ լուսարձակում է։ Հալման ջերմաստիճանը 1173 °C է, եռման ջերմաստիճանը՝ 2607 °C, խտությունը՝ 13.76 գ/սմ³: 600 °C-ից ցածր ջերմաստիճանում կայուն է α-մոդիֆիկացիան՝ կրկնակի հեքսոգոնալ ցանցով, դրանից բարձր ջերմաստիճանում՝ β-մոդիֆիկացիան՝ խորանարդային ցանցով։ Բարձր ճնշումների պայմաններում ստացվել են ամերիցիումի ևս երկու մոդիֆիկացիաներ։
Քիմիական հատկություններ
Քիմիական հատկություներով ամերիցիումը նման է լանթանոիդներին։ Օքսիդանում է թթվածնով՝ վերջինիս անբավարարության դեպքում տալով AmO օքսիդը։ Ամերիցիումի շատ (III) միացությունների՝ օդի պայմաններում շիկացման ժամանակ (օրինակ Am(OH)3, Am(NO3)3 և այլն) ստացվում է AmO2 սև դիօքսիդը (երկօքսիդը)։ Այս միացության վերականգնումից (ջրածնով) ստացվում է Am2O3։ Թթվային թույլ լուծույթների հետ փոխազդելով ստացվում են Am3+ աղեր։
Լուծույթներում ամերիցիումը կարող հանդես գալ Am3+, Am4+, AmՕ2+ և AmՕ 22+ կատիոնների տեսքով։ Այս բոլոր կատիոններն առաջացնում են մեծ քանակությամբ տարբեր միացություներ։
Ամերիցիում (IV)-ը և ամերիցիում (V)-ը ջրային լուծույթներում հանդես են գալիս օքսիդիչների տեսքով և հեշտությամբ վերականգնվում են մինչև ամերիցիում (III)։
Ֆոշա
Ֆոշա (Foixà, Foixa), մունիցիպալիտետ Իսպանիայում։ Գտնվում է Ժիրոնա պրովինցիայում (Կատալոնիա ինքնավար համայնքում)։ Մունիցիպալիտետը գտնվում է Բաշ Էմպորդա շրջանում։ Տարածքը կազմում է՝ 19,12 կմ2։ Բնակչությունը՝ 327 մարդ (2010 թվականի տվյալներով)։
Արտաքին հղումներ
Կատեգորիա:Իսպանիայի քաղաքներ
Լուսնի սիրահարները: Գորյոյի ալ կարմիր սրտերը
Լուսնի սիրահարները։ Կորյոյի ալ կարմիր սրտերը, հարավկորեական հեռուստասերիալ, Թոնգ Հուայի «Լուսնի սիրահարները» վեպի հիման վրա։ Այն սկսել են ցուցադրվել 2016 թվականի օգոստոսի 29-ին SBS հեռուստաալիքով, յուրաքանչյուր երկուշաբթի և երեքշաբթի ժամը 22:00 Կորեայի ժամանակով։ Հեռուտասերիալը ունի 20 սերիա  ։
Սյուժե
Արևի խավարման ժամանակ Հե Սուն, ժամանակակից քսանմեկերորդ դարում ապրող աղջիկ, պատահաբար ընկնելով գետը, տեղափոխվում է անցյալ 18-րդ դար` Գորյոյի ժամանակաշրջան, և արթնանում է տասնվեց տարեկան աղջկա մարմնում։ Եվ ներքաշվել է արքայազների մենամարտում գահի համար։ Նրան սպասվում են մի շարք փորձություններ և, իհարկե, մեծ սեր։
Գլխավոր դերեր
Լի Ջուն Գի- 4- րդ արքայազն Վանգ Սու
Լի Ջի Ըն- Կո Հա Ջին/ Հե Սու
Կան Հա Նըլ- 8- րդ արքայազն Վանգ Վուկ
Հոնգ Ջոնգ Հյուն- 3- րդ արքայազն Վանգ Յո
Նամ Ջու Հյուկ - 13- րդ արքայազն Վանգ Վուկ/ Բեք-ահ
Ջի Սու - 14- րդ արքայազն Վանգ Ջունգ
Վարկանիշ
Աղյուսակում կապույտ թվերը ցույց են տալիս ամենացածր վարկանիշը, իսկ կարմիր թվերը ամենաբարձր վարկանիշը։
Նշում.16- րդ սերիան չի ցուցադրվել նախատեսված օրը (երկուշաբթի, հոկտեմբերի 17- ին) բեյսբոլի խաղի պատճառով։
Նկարահանումներ
Հեռուստասերիալի սցենարը առաջին անգամ կարդացել են 8 հունվարի 2016 թվականին ։ Հեռուտասերիալի նկարահանումները սկսվել են 27 հունվարի Գանգվոնում, պալատի տեսարաններից , և ավարտել են հուլիսi 1-ին ։
Միջազգային հեռարձակում
Սերիալը ցուցադրում են նույն ժամին, ինչ Կորեայում, Youku հեռուստաալիքը Չինաստանում, LeTV- ին Հոնկոնգում, ONE TV ASIA հեռուստաալիքը Մալազիայում, Սինգապուրում և Ինդոնեզիայում, «Ալ կարմիր սրտեր» անվանումով, և HTV2- ը պաշտոնական YouTube- յան ալիքը ցուցադրում է Վիետնամում «Լուսնի սիրահարները» անվանումով  ։ Ճապոնիայում այն ցուցադրվում է KNTV հեռուստաալիքով, 2016 թվականի սեպտեմբերի 17- ից «Bright ~Eight Flower Princes~» անվանումով ։ Միացյալ Նահանգներում դոռաման ցուցադրվում է LA 18 KSCI-TV հեռուստաալիքներով, անգլերեն ենթագրերով, սերիալը սկսել են ցուցադրել սեպտեմբերի 26- ից և ավարտվելու է 2016 թվականի նոյեմբերի 29- ին Թայլանդում դոռաման կցուցադրվի 3 Family հեռուստաալիքով, 2016 թվականի հոկտեմբերի 27- ից   ։
Արտաքին հղումներ
Կատեգորիա:Հարավկորեական հեռուստասերիալներ Կատեգորիա:2016 հեռուստասերիալներ Կատեգորիա:Հարավկորեական ֆենտեզի հեռուստասերիալներ Կատեգորիա:Կորեերեն հեռուստասերիալներ
Սեմեստենե
Սեմեստենե (Semestene) կոմունա Իտալիայում, Սարդինիայի մարզում՝ Սասսարի գավառում։
Բնակչությունը կազմում է 227 մարդ (2008 թվականի տվյալով), բնակչության խտությունը կազմում է 6 մարդ/կմ²։ Զբաղեցնում է 40 կմ² տարածք, փոստային ինդեքս՝ 7010, հեռախոսային կոդ՝ 079:
Ժողովրդագրություն
Բնակչություն դինամիկան
Արտաքին հղումներ
Կատեգորիա:Իտալիայի բնակավայրեր
Բերկլիում
Բերկլիում - քիմիական տարր է, որի նշանն է Bk և ատոմային թիվը՝ 97։
Կատեգորիա:Բերկլիում Կատեգորիա:Մետաղներ Կատեգորիա:Ակտինոիդներ Կատեգորիա:Ռադիոակտիվ տարրեր
Ռեզնիչենկոյի տուն
Ռեզնիչենկոյի տուն (Дом Резниченко), շենք Դոնի Ռոստովում, որը գտնվում է Պուշկինի փողոցում (№ 47): Առանձնատունը կառուցվել է 1890-ական թվականների վերջին, ենթադրաբար, որպես օգոստափառ անձանց հյուրատուն ։ Շենքն ունի մշակութային ժառանգության տարածաշրջանային նշանակության օբյեկտի կարգավիճակ ։
Պատմություն
Այս տունը կառուցվել է Պուշկինի փողոցի և Օստրովսկու նրբանցքի խաչմերուկում՝ 1890-ական թվականների վերջին։ Սկզբնապես այն պատկանել է Կ. Ս. Ռեզնիչենկոյին, հետագայում տունը փոխել է մի քանի սեփականատեր։ Ըստ հնաբնակների հիշողությունների, տան մի քանի սենյակները նախատեսված էին օգոստափառ անձանց համար։ Թեև նման դեմքեր տանը ոչ մի անգամ չեն հյուրընկալվել, այնտեղ հաճախ եղել են տարբեր բարձրաստիճան պաշտոնյաներ։
1920-ական թվականների սկզբին տունն ազգայնացվեց և հանձնվեց Հյուսիսկովկասյան ռազմական օկրուգին։ Տան բնակարանները հանձնվում էին Կարմիր բանակի բարձրաստիճան սպաներին։
Ճարտարապետություն
Երկհարկանի տունը կառուցվել է «նեոբարոկկո» ոճով, գլխավոր ճակատը նայում է Պուշկինի փողոցին։ Շենքի հորիզոնական բաժանումը կատարված է միջհարկային գոտու և քիվերի շնորհիվ։ Առաջին հարկը երեսպատված է կոպտատաշ քարով։ Պատուհանի բացվածքները զարդարված են դեկորատիվ երեսկալներով։ Երկրորդ հարկի պատուհաններն ավարտվում են կանանց գլխիկներ ունեցող կամարաձև զարդաքիվերով։ Միջապատերը զարդարված են կորնթական օրդերի որմնասյուներով։ Շենքի ճակատը եզրագծում են ճակտոններով ատտիկոսները։ Երկրորդ հարկում տեղադրված են դեկորատիվ կռածո վանդակաճաղերով պատշգամբներ։ Տունը գրեթե չի փոխել իր սկզբնական տեսքը, փոխարինվել են միայն պատուհանները և քիվապատերի թումբերն ու վանդակաճաղերը։
Ծանոթագրություններ
Կատեգորիա:Ռուսաստանի մշակութային ժառանգություն Կատեգորիա:Դոնի Ռոստովի շենքեր և կառույցներ
Կյուրիում
Կատեգորիա:Մետաղներ Կատեգորիա:Ակտինոիդներ Կատեգորիա:Ռադիոակտիվ տարրեր Կատեգորիա:Կյուրիում Կատեգորիա:Ամերիկյան հայտնագործություններ Կատեգորիա:Քիմիա Կատեգորիա:Պարբերական աղյուսակ
Ռամփուր
Ռամփուր (रामपुर), քաղաք Հնդկաստանի Ուտար Պրադեշ նահանգի համանուն թաղամասում։
Աշխարհագրական դիրք
Ռամփուրը գտնվում է հյուսիսային հնդկական հարթավայրերում՝ Մորադաբադից 50 կմ դեպի արևմուտք և մայրաքաղաք Նյու Դելիից 120 կմ արևելք։ Քաղաքի հարավ արևմուտքով հոսում է Կոսի գետը, որը Գանգեսի ձախ վտակն է։
Բնակչություն
1971 թվականին քաղաքում բնակվում էր 161 800 բնակիչ, իսկ 2001 թվականի մարդահամարի տվյալներով ուներ 325 200 բնակիչ ։ Բնակիչների մեծամասնությունը մուսուլմաններ են և պուշթուններ ։ 2011 թվականի մարդահամարի ժամանակ Ռամփուրն ուներ 325 313 բնակիչ, որից 169 681-ը արական սեռի, իսկ 155 632-ը՝ իգական սեռի ներկայացուցիչներ։ Տղամարդկանց 62,25%-ը և կանանց 56,45%-ը գիտեն գրել և կարդալ։ Յուրաքանչյուր 1000 տղամարդուն բաժին է հասնում 917 կին, իսկ 0-6 տարեկանների մոտ այդ ցուցանիշը 926 աղջիկ է յուրաքանչյուր 1000 տղայի դիմաց։ Ընդհանուր առմամբ, Ռամփուրի 12,15%-ը մինչև 7 տարեկան երեխաներ են։  Բնակիչների 70,02%-ը մուսուլմաններ են, 29,46%-ը՝ հինդուիստներ, իսկ մնացածը՝ քրիստոնյաներ և բուդդայականներ։
Մասնիկների կանալավորում
Մասնիկների կանալավորում (երբեմն՝ կապուղավորում), լիցքավորված տարրական մասնիկների կամ իոնների յուրահատուկ շարժում բյուրեղներում՝ ատոմական հարթություններով կամ առանցքներով կազմված «կանալներով»։ Համապատասխանաբար, մասնիկների կանալավորումը լինում է հարթ կամ առանցքային։ Քանի որ ատոմների միջուկներն ունեն դրական էլեկտրական լիցք, ուստի հարթ (առանցքային) կանալավորման դեպքում դրական մասնիկները, վանվելով, կատարում են տատանողական շարժում ատոմական հարթությունների (առանցքների) միջև, իսկ բացասականները՝ ձգվելով, մի հարթության (առանցքի) շուրջը։ Շարժման պարբերությունը հազարավոր անգամ մեծ է միջատոմային հեռավորությունից, և այդ հանգամանքը թույլ է տալիս մոդելային հաշվումների ժամանակ ընդունել, որ էլեկտրական լիցքը բյուրեղային հարթություններում (առանցքներում) բաշխված է ոչ թե ընդհատ, այլ հավասարաչափ։
Ռամփուր
Տնտեսություն
Ռամփուրը հայտնի է դանակների արդյունաբերությամբ։ Քաղաքում կան նաև շաքարի, տեքստիլ և ճենապակու արտադրամասեր։
Մշակույթ
Տեղի երաժշտական դպրոցը տվել է տարածաշրջանում հայտնի մի շարք երաժիշտներ ։ Ռամփուրում նաև արաբերեն ի քոլեջ կա։
Մասնիկների կանալավորում
Մասնիկների կանալավորումը տեղի ունի, եթե մասնիկի արագության ուղղությամբ և բյուրեղային հարթությամբ (առանցքով) կազմված անկյունը փոքր է որոշակի կրիտիկական անկյունից, որը կախված է բյուրեղի պարամետրերից, մասնիկի լիցքից և էներգիայից։ Կանալավորված դրական (բացասական) մասնիկների հետագծերն անցնում են միջուկներից ավելի մեծ (փոքր) հեռավորությամբ, քան չկանալավորված մասնիկներինը։ Դա հանգեցնում է մի քանի կարևոր հետևանքների.
Ռամփուր
Խոհանոց
Տեղական խոհանոցը հայտնի է իր հետևյալ ուտեստներով՝ «Ռամփուր ձուկ», «Ադրակ կա հալվա», «Ռամփուրի քաբաբ» և այլն  ։
Արտաքին հղումներ
Կատեգորիա:Հնդկաստանի քաղաքներ
Մասնիկների կանալավորում
1. մասնիկների ատոմային և միջուկային երևույթները բյուրեղներում ուժեղ կախում են ցուցաբերում φ անկյունից։
2. Կանալավորված դրական մասնիկների իոնացման կորուստներն ավելի քիչ են, հետնաբար՝ վազքի երկարություններն ավելի մեծ, քան չկանալավորված կամ համապատասխան բացասական մասնիկներինը։
Տատանողական շարժման հետևանքով կանալավորված մասնիկներն առաջացնում են նոր տեսակի ճառագայթում, որի ինտենսիվությունը ռենտգենյան և γ-քվանտների հաճախականությունների որոշակի տիրույթում գերազանցում է արգելակման ճառագայթման ինտենսիվությանը։ Նոր ճառագայթման բնույթը հեշտ կլինի հասկանալ, եթե դիտարկվի հաշվարկման այնպիսի համակարգում, որտեղ կանալավորված մասնիկի միջին արագությունը հավասար է զրոյի։ Այդ համակարգից կանալավորված մասնիկը կդիտվի որպես դիպոլ, որն ունի իր դիպոլային ճառագայթումը։ Լաբորատոր համակարգի անցնելիս, Դոպլերի էֆեկտի հետևանքով ճառագայթումը դառնում է կոշտ U խստորեն ուղղված դեպի առաջ։
Մասնիկների կանալավորոման երևույթը կանխագուշակել է դեռես Շտարկը (1912 թվական), իսկ տեսականորեն «վերահայտնաբերվել» և փորձով դիտվել է 1960ական թվականներին։ Կանալավորված մասնիկների ճառագայթումը հայտնաբերվել է խորհրդային ֆիզիկոսների ջանքերով։ Այդ երևույթն արդեն կիրառվում է պինդ մարմնի և բարձր էներգիայի մասնիկների ֆիզիկայում, իսկ կանալավորված էլեկտրոնների ճառագայթումը կարող է ծառայել γ-քվանտների ինտենսիվ փնջեր ստանալու աղբյուր։
Կատեգորիա:Քիմիա Կատեգորիա:Պինդ մարմնի ֆիզիկա Կատեգորիա:Տարրական մասնիկների ֆիզիկա
Բրուշի
Բրուշի (Brouchy), համայնք Ֆրանսիայի Պիկարդիա մարզի Սոմ գավառում ։
Բնակչությունը 2010 թվականի դրությամբ կազմում է 567 մարդ, բնակչության խտությունը` 70.26 մարդ/կմ²։ Բնակավայրը զբաղեցնում է 8.07 կմ² տարածք։
Աշխարհագրություն
Գտնվում է Փարիզ քաղաքից 110 կմ հյուսիս-արևելք, Ամյեն քաղաքից 65 կմ արևելք։
Տնտեսություն
2010 թվականին ուներ 375 աշխատունակ (15-64 տարեկան) բնակիչ, որոնցից ակտիվ էին 270-ը, իսկ ոչ ակտիվները` 105։ Ակտիվության ցուցանիշը կազմում է 72,0 %։ 270 աշխատունակ մարդկանցից աշխատել է 238 անձ (131 տղամարդ և 107 կին)։ Գործազուրկ են եղել 32 անձ (16 տղամարդ և 16 կին)։ 105 անաշխատունակներից 33-ը եղել են աշակերտներ կամ ուսանողներ, 37-ը` թոշակառուներ, իսկ 35-ը չեն աշխատել տարբեր պատճառներով ։
Ծանոթագրություններ
Կատեգորիա:Ֆրանսիայի բնակավայրեր
Վիլնյով դ’Անտրոն
Վիլնյով դ’Անտրոն (Villeneuve-d'Entraunes), համայնք Ֆրանսիայի հարավ-արևելքում՝ Պրովանս-Ալպեր-Լազուրե ափ երկրամասի Ծովափնյա Ալպեր դեպարտամենտի Նիցցայի շրջանի Վանս կանտոնում ։ Մինչև 2015 թվականի մարտը կոմունան վարչականորեն ընդգրկված էր Սեն Մարտեն Վեզյուբի կանտոնի կազմում (Նիցցա) շրջան)։
Կոմունայի տարածքը կազմում է 28.2 կմ², բնակչությունը՝ 80 մարդ (2006) աճի միտումով։ 73 մարդ (2012), բնակչության խտությունը՝ 2.6 մարդ/կմ²։
Բնակչություն
Կոմունայի բնակչությունը 2011 թվականին կազմել է 79 մարդ, 2012 թվականին՝ 73 մարդ.
Բնակչության թվաքանակի դինամիկան ։
Տնտեսություն
2010 թվականին աշխատունակ տարիքի (15-64 տարեկան) 34 բնակիչներից 22-ը եղել են տնտեսապես ակտիվ, 12-ը՝ ոչ ակտիվ (ակտիվության գործակիցը կազմել է 64.7 %, 1999 թվականին եղել է 65.9 %: Աշխատունակ տարիքի 22 ակտիվ բնակիչներից աշխատում էին 21-ը (12 տղամարդ և 9 կին), 1 հաշվառված էին որպես գործազուրկ (տղամարդ և կին)։ Աշխատունակ տարիքի 12 ոչ ակտիվ բնակիչներից 3-ը եղել են աշակերտներ կամ ուսանողներ, 8-ը՝ թոշակառուներ, իսկ 1-ը՝ ոչ ակտիվ են եղել այլ պատճառներով ։
Ծանոթագրություններ
Կատեգորիա:Ծովափնյա Ալպեր գավառի բնակավայրեր
Սեկո Ֆոֆանա
Սեկո Ֆոֆանա (Seko Fofana, ), կոտ դ'իվուարցի պրոֆեսիոնալ ֆուտբոլիստ։ Ներկայումս հանդես է գալիս Ուդինեզեի և Կոտ դ'Իվուարի ազգային հավաքականի կազմում։ Խաղում է կենտրոնական կիսապաշտպանի դիրքում ։
Մանչեսթեր Սիթի
Ֆոֆանան հանդես է եկել Փարիզի և Լորյանի ակադեմիաներում ։ 2013 թվականին նա միացավ Մանչեսթեր Սիթիի երիտասարդական թիմին ։ 2014 թվականին նոյեմբերի 27-ին Ֆոֆանան մինչև 2015 թվականի հունվարի 31-ը վարձավճարով տեղափոխվեց Ֆուլհեմ ։ Իր պրոֆեսիոնալ դեբյուտը նշեց նոյեմբերի 29-ին՝ փոխարինման մտնելով Բրայթոն ընդ Հոուվ Ալբիոնի դեմ խաղում  ։ Առաջին հանդիպումը թիմի մեկնարկային կազմում անցկացրեց դեկտեմբերի 5-ին՝ Ուոտֆորդի դեմ խաղում ։ 2015 թվականի հունվարի 19-ին Ֆուլհեմը երկարաձգեց Ֆոֆանայի վարձավճարը մրցաշրջանի ավարտը  ։ Իր առաջին գոլը պրոֆեսիոնալ կարիերայում խփեց մարտի 21-ին՝ Հադերսֆիլդ Թաունի դեմ խաղում  ։ Ֆուլհեմի կազմում Ֆոֆանան անցկացրեց 25 հանդիպում՝ դառնալով 1 գոլի հեղինակ ։
2015 թվականի հուլիսի 29-ին Ֆոֆանան 1 տարվա վարձավճարով միացավ Բաստիային ։ Իր դեբյուտը Լիգա 1-ում նշեց օգոստոսի 8-ին՝ Ռենի դեմ խաղում  ։ Իր առաջին գոլը խփեց դեկտեմբերի 12-ին՝ Տրուայի դեմ խաղում  ։ 2016 թվականի հունվարի 16-ին Ֆոֆանան հեռացվեց խաղադաշտից Մոնպելիեի դեմ խաղում ՝ ստանալով 4 խաղի արգելք ։ Մայիսի 7-ին նա գոլային փոխանցում տվեց Անժեի դեմ խաղում՝ 1-0 հաշվով հաղթանակ պարգևելով իր թիմին ։ Բաստիայի կազմում Ֆոֆանան անցկացրեց 33 հանդիպում՝ դառնալով 1 գոլի և 2 գոլային փոխանցման հեղինակ ։
Ուդինեզե
2016 թվականի հունիսի 23-ին Ֆոֆանան 5 տարվա պայմանագիր կնքեց Ուդինեզեի հետ ։ Ակումբը նրա համար վճարեց 2․5 միլիոն ֆունտ ստերլինգ  ։ Իր դեբյուտը Ուդինեզեի կազմում նշեց օգոստոսի 13-ին՝ Իտալիայի գավաթի Սպեցիայի դեմ խաղում ։ Առաջին հանդիպումը Սերիա A-ում անցկացրեց օգոստոսի 20-ին՝ Ռոմայի դեմ խաղում ։ Իր առաջին գոլը խփեց հոկտեմբերի 27-ին՝ դուբլ ձևակերպելով Պալերմոյի դեմ խաղում ։ Դեկտեմբերի 11-ին կոտ դ'իվուարցին գոլի և գոլային փոխանցման հեղինակ դարձավ Ատալանտայի դեմ խաղում՝ օգնելով Ուդինեզեին հաղթել 3-1 հաշվով ։ Իր առաջին մրցաշրջանում Ֆոֆանան անցկացրեց 22 հանդիպում առաջնությունում՝ դառնալով 5 գոլի և 1 գոլային փոխանցման հեղինակ ։
2017 թվականի սեպտեմբերի 30-ին Ֆոֆանան գոլի հեղինակ դարձավ Սամպդորիայի դեմ խաղում՝ օգնելով Ուդինեզեին հաղթել 4-0 հաշվով ։ 2018 թվականի մարտի 17-ին նա գոլ խփեց Սասուոլոյի դեմ խաղում ։ Մայիսի 6-ին Ֆոֆանան հեռացվեց խաղադաշտից Ինտեր Միլանի դեմ խաղում՝ կարմիր քարտ ստանալով հանդիպման 50-րդ րոպեին ։ Մայիսի 20-ին կոտ դ'իվուարցին խփեց Բոլոնյայի դեմ խաղի միակ գնդակը՝ 1-0 հաշվով հաղթանակ պարգևելով Ուդինեզեին ։ 2017-18 մրցաշրջանում Ֆոֆանան անցկացրեց 29 հանդիպում՝ դառնալով 3 գոլի հեղինակ ։
Միջազգային կարիերա
Ֆոֆանան իրավասու էր ներկայացնել Ֆրանսիան և Կոտ դ'Իվուարը միջազգային ասպարեզում ։ Նա հանդես է եկել Ֆրանսիայի երիտասարդական հավաքականներում։ Ֆրանսիայի Մ17 հավաքականի կազմում նա մասնակցեց 2012 թվականի Եվրոպայի առաջնությանը ՝ անցկացնելով 2 հանդիպում, սակայն Ֆրանսիան դուրս մնաց խմբային փուլից ։
2017 թվականի ապրիլի 3-ին Ֆոֆանան որոշեց հանդես գալ Կոտ դ'Իվուարի կազմում ։ Իր դեբյուտը Կոտ դ'Իվուարի ազգային հավաքականում նշեց 2017 թվականի նոյեմբերի 11-ին՝ Մարոկկոյի դեմ խաղում ։
Ակումբային վիճակագրություն
2018 թվականի օգոստոսի 30-ի դրությամբ
Միջազգային վիճակագրություն
2018 թվականի օգոստոսի 30-ի դրությամբ
Արտաքին հղումներ
Կատեգորիա:Ֆուտբոլի կիսապաշտպաններ Կատեգորիա:Ֆրանսիացի ֆուտբոլիստներ Կատեգորիա:Կոտ դ'Իվուարի ֆուտբոլիստներ Կատեգորիա:Կոտ դ'Իվուարի հավաքականի ֆուտբոլիստներ Կատեգորիա:Մանչեսթեր Սիթիի ֆուտբոլիստներ Կատեգորիա:Ֆուլհեմի ֆուտբոլիստներ Կատեգորիա:Բաստիայի ֆուտբոլիստներ Կատեգորիա:Ուդինեզեի ֆուտբոլիստներ Կատեգորիա:Անգլիական ֆուտբոլի լիգայի խաղացողներ Կատեգորիա:Իտալիայի լեգեոներ ֆուտբոլիստներ Կատեգորիա:Անգլիայի լեգեոներ ֆուտբոլիստներ
Անանուն
Անանուն, նաև անոնիմ (հուն.՝ ανώνυμος, բառացի «անհայտ», «անանուն»), անստորագիր բնագրի հեղինակ։ «Անանուն» բառի նշանակությունը տարբեր է զանազան բնագիրների տեսակների համար։ Անանուն կարող են լինել և գեղարվեստական ստեղծագործությունները, և օգտապաշտական հաղորդագրությունները, նամակներ, անարգագիրներ, մատնություններ և այլ։
Համամետ օգտապաշտական հաղորդագրությունների, «անանուն» հաշվում է ցանկացած ուղերձ, որ անստորագիր է, կամ ստորագրված է ուրիշի անունով։ Գլխավոր չափանիշը ուղերձի իսկական հեղինակի անձնավորությունը բացահայտելն է։
Գրականությունում աշխատանքը կարելի է կոչել «անանուն» եթե դրա հեղինակը չի գրել իր անունը։ Հարկավոր է չխառնել անանունը և կեղծանունը։
Կատեգորիա:Կեղծանուններ Կատեգորիա:Անանունություն Կատեգորիա:Գրական ստեղծագործություններ
Anonim Аноним Аноним Анонім
Անդիո
Անդիո (Bahasa Andio), առաջին ավստրոնեզյան լեզուներից է, տարածված է Սուլավես կղզում՝ Կենտրոնական Սուլավեսի (Ինդոնեզիա) պրովինցիայում։ Ethnologue-ի տվյալներով լեզվակիրների թիվը 1,7 հազար մարդ է, ըստ 1991 թվականի տվյալների։
Ծանոթագրություններ
Կատեգորիա:Ինդոնեզիայի լեզուներ
Մայքլ Ռոբերտ Միլկեն
Մայքլ Ռոբերտ Միլկեն (Michael Robert Milken, ), ամերիկացի ֆինանսիստ և բարերար, որը հայտնի է որպես «աղբային պարտատոմսերի շուկայի հիմնադիր» ։ 2010 թվականին ամերիկյան «Forbes» ամսագիրը Մայքլ Միլկենի կարողությունը գնահատել է 2 մլրդ դոլար (488-րդ տեղը վարկանիշում) ։ Հայտնի է իր բարեգործական նվիրատվություններով  ։
Կենսագրություն
Մայքլ Ռոբերտ Միլկենը ծնվել է Լոս Անջելեսի արվարձանում՝ հրեական ընտանիքում, որը պատկանել է միջին դասի վերին հատվածին։ Ավարտել է Բիրմինգհեմի միջնակարգ դպրոցը (անգլ.՝ Birmingham High School), որտեղ նրա համադասարանցիներն են եղել ապագա դերասանուհիներ Սալլի Ֆիլդը և Սինդի Ուիլյամսը, Disney-ի ապագա նախագահ Մայքլ Օվիցը ։
1968 թվականին ավարտել է Բերկլիի Կալիֆորնիայի համալսարանի բակալավրիատը, որից հետո ընդունվել է Փենսիլվանիայի համալսարանի Ուորտոնի բիզնեսի դպրոց, որտեղ հաջողությամբ ավարտել է MBA ծրագիրը։
1990 թվականին դատապարտվել է 10 տարով պարտատոմսերի շուկայում կատարած մեքենայությունների համար, սակայն ազատ է արձակվել՝ բանտում երկու տարուց պակաս գտնվելուց հետո։ Ֆինանսական շուկաներում նրա գործունեության հիման վրա Քոննի Բրուքը գրել է «Գիշատիչների պարահանդես» գիրքը։
Միլկենը դարձել է տնտեսագիտության բնագավառում Իգնոբելյան մրցանակի առաջին դափնեկիրը 1991 թվականին  ։
Աղբային (բարձր եկամտաբերության) պարտատոմսերի շուկա
1980-ականների կեսերին Միլկենի ստեղծած աղբային պարտատոմսերի գնորդների ցանցը հասել է այնպիսի չափերի, որը հնարավորություն էր տալիս արագորեն մեծ կապիտալ հավաքել ֆինանսական գործարքների համար։ Դրանից հետո գնորդներից շատերը վնասներ են կրել անշարժ գույքի պարտատոմսերում իրենց ներդրումից։ Օրինակ՝ խոսակցություններ են շրջանառվել այն ​​մասին, որ Միլկենը կարող է ընդամենը մեկ ժամում հեռախոսով հավաքել 1 միլիարդ դոլար MCI Communication-ի համար, որն արագ զարգացող ընկերություն էր և ապահովում էր լարային հեռահաղորդակցման ծառայություններ։ Կաբելային հեռուստաընկերությունները և նրանց սեփականատերերը, ինչպիսին էր Ջոն Մալոնեի Tele-Communications Inc․, եղել են Միլկենի սիրելի հաճախորդների թվում, այնպես, ինչպես և Թեդ Թըրների Turner Broadcasting, բջջային կապի պիոներ Քրեգ Մաքքոյը (Craig McCaw) և խաղատան սեփականատեր Սթիվ Ուինը (Steve Wynn), ինչպես նաև` փոքր և միջին ընկերությունների բազմաթիվ ղեկավարներ և ֆինանսական տնօրեններ, որոնք դրանից կարճ ժամանակ առաջ սահմանափակ և թանկ հասանելիություն ունեին կապիտալի շուկային․ նրանք բոլորն էլ եղել են Drexel Burnham-ի առաջին հաճախորդները, որոնք հնարավորություն ունեին օգտվել սովորական և փոխարկելի աղբային պարտատոմսերի թողարկման և վաճառքի ծառայություններից։ 1980-ականների շատ հայտնի գործարարներ, գոնե մասամբ, իրենց հաջողություններով պարտական են Մայքլ Միլկենին, որը գիտակցել և օգտվել է շուկայի նոր բացահայտված հնարավորություններից։ Միկլենը սիրել է հաճախ կրկնել․ «Կապիտալի պակաս չկա, տաղանդի պակաս կա»։
Միլկենը լրջորեն ներգրավված է եղել Նևադայի զգալի թվով ընկերությունների նախնական ֆինանսավորմանը, որը երկար տարիներ ԱՄՆ ամենաարագ զարգացող նահանգն էր։ Միլկենը կապիտալ է ապահովել խաղային արդյունաբերության, թերթերի և մշակողների համար, և նրա կողմից ֆինանսավորվող ընկերությունների թվում են եղել այնպիսի ընկերություններ, ինչպիսիք են MGM Mirage, Mandalay Resorts, Harrah's Entertainment և Park Place:
Միլկենի՝ կապիտալն արագ մոբիլիզացնելու ունակությունը դարձել է ֆիրմաների աճի առանցքային գործոն (օրինակ՝ KKR և այլ այսպես կոչված «գրինմեյլերներ»), որոնք օգտվել են զգալի փոխառված միջոցներից բիզնես ձեռք բերելու/գնելու համար (LBO): Զինված լինելով «Drexel»-ի «երաշխիքային նամակով» (որում նա խոստացել էր պարտատոմսեր թողարկել և անհրաժեշտ կապիտալ հավաքել ցանկացած ժամկետում, գործարքը ֆինանսավորելու համար), այս «գրինմեյլեր» ընկերություններին հաջողվել է գումար աշխատել` միայն սպառնալով գնել մեծ ընկերությունները և շուկայի առաջատարներին, որոնցում նրանք նախօրոք գնել էին բաժնետոմսերի մեծ փաթեթներ։
Այն դյուրինությունը, որով Միլկենը հասել է իր նպատակներին, մեծ մասամբ բացատրվել է նաև այն փաստով, որ Ուոլ Սթրիթում խոշորագույն ներդրումային բանկերը չեն ցանկացել մրցակցել նրա հետ՝ մտավախություն ունենալով իրենց հեղինակության և խոշոր հաճախորդների հետ հարաբերությունների վերաբերյալ, որոնք իրենք հետագայում կարող էին դառնալ գործարքների գնման և ձեռքբերման նպատակ, որոնք ֆինանսավորվում էին աղբային պարտատոմսերի տեղաբաշխումից ստացված կապիտալով։ Այնուամենայնիվ, ավելի ուշ Salomon Brothers, Morgan Stanley և First Boston մտել են նույն շուկա։ Կոսմետիկայի արտադրող Revlon-ը, որը նախքան այդ դիմացել էր Beatrice Companies մեկից ավելի հարձակումների, դարձել է LBO-ի թիրախը, որի համար ֆինանսավորում գտել էր Drexel-ը։
Միլկենի քննադատները, որոնց թվում են հայտնի ինվեստբանկիր Մարտին Ֆրիդսոնը (Martin Fridson), գրող Բեն Սթայնը (Ben Stein), նշում են, որ բարձր եկամտաբերությամբ (աղբային) պարտատոմսերի շուկայի հիմնադիրի և ռահվիրայի դափնիները նրան շնորհվել են անարժանաբար, քանի որ հետազոտությունները ցույց են տալիս նման ֆինանսական գործիքների տարածումը Մեծ դեպրեսիայի ժամանակ և դրանից հետո։ Թեև անհնար է ժխտել, որ 1980-ականների ողջ ընթացքում Drexel-ը եղել է միայնակ առաջատար, աղբային պարտատոմսերի շուկայի թրեյդեր և անդերռայթեր։
Չնայած ֆինանսական արդյունաբերության վրա իր զգալի ազդեցությանը (աղբյուրներից մեկը նրան անվանում է Ջոն Մորգանից հետո Ամերիկայի երկրորդ ամենահզոր ֆինանսիստը), Միլկենը խուսափել է հրապարակայնությունից և գաղտնի է պահել իր անձնական կյանքը։
Անձնական կյանք
Միլկենն ամուսնացած է Լորի Էն Հաքելի հետ, որի հետ նա հանդիպել է ավագ դպրոցում ։ Նրանք ունեն երեք երեխա ։ Միլկենը պահպանում է մրգերով և բանջարեղոնով հարուստ բուսական դիետա՝ առողջության համար դրա ենթադրյալ օգտակարության համար և հեղինակել է բուսակերության խոհարարական գիրք Բեթ Գինզբերգի հետ միասին ։
Արտաքին հղումներ
Կատեգորիա:Ամերիկացի միլիարդատերեր Կատեգորիա:Ամերիկացի գործարարներ Կատեգորիա:Ամերիկացի ֆինանսիստներ Կատեգորիա:Ամերիկացի բարերարներ
Միմուլյուս վագրա-խոշորածաղիկ
Միմուլյուս վագրա-խոշորածաղիկ, միամյա խոտաբույս է՝ մինչև 30 սմ բարձրությամբ, փխրուն ցողունով։ Խողովակավոր ծաղիկներն ունեն երկշուրթ ծռվածք։ Դրանք կազմած են միաձույլ 5—6 բաժակաթերթիկներից, որոնց գագաթները ազատ են 5 անհավասար չափի պսակաթերթիկներից։ Գույնը դեղին է՝ մուգ դարչնագույն, անհավասար, ձուլված կամ առանձին բծերով ծածկված։ Այստեղից էլ ստացել է իր «վագրային» անվանումը։ Հայրենիքը Հարավային Ամերիկան է։ Պատկանում է խլածաղկազգիների ընտանիքին։ Վաղ ծաղկող միամյաների թվին է պատկանում։ Ծաղկումը առատ է, հավասարաչափ և բավականին երկարատև (մինչև հոկտեմբեր)։ Սերմերը ցանում են ապրիլի սկզբին տաք կամ կիսատաք ջերմոցներում։ Բաց գրունտ են տեղափոխում մայիսի վերջերին (Արարատյան դաշտի պայմաններում՝ մայիսի առաջին տասնօրյակում)։ Աճման պայմանների նկատմամբ քչապահանջ բույս է։ Լավ է աճում խոնավ հողերում։ Առատորեն ծաղկում է ինչպես բաց, արևոտ վայրերում, այնպես էլ ստվերի տակ։ Խիստ յուրահատուկ, խայտաբղետ ծաղիկները առանձնապես աչքի չեն ընկնում վառ նրբերանգներով՝ միքսբորդերներում և ծաղկային օջախներում տնկելու համար։ Առանձնապես բարձր է գնահատվում միմուլյուսի բուրումնավետ տեսակը (միմուլյուս մուսկուսյան) ։
Ծանոթագրություններ
Կատեգորիա:Խոտաբույսեր
Կալիֆոռնիում
Կալիֆորնիում (լատ, Californium), Cf, արհեստականորեն ստացված ռադիոակտիվ քիմիական տարր, ակտինիդ է, կարգահամարը՝ 98։ Կայուն իզոտոպներ չունի։ 1950 թվականին Կալիֆորնիայի Բերկլի համալսարանի գիտնականներ՝ Ս. Թոմպսոնը, Ա. Դիորսոնը, Կ. Ստրիթը և Գ. Սիբորգը առաջին անգամ ստացել են այս տարրը, ըստ 242Cm(a,n)245Cf միջուկային ռեակցիայի։
Անվանվել է ի պատիվ հայտնադործման տեղի (Կալիֆոռնիա, ԱՄՆ)։ Հայտնի են Cf-ի 242-256 զանգվածային թվերով իզոտոպները, որոնցից համեմատաբար կայուն են. 249Cf(Ty2= 360տարի), 250Cf (13,2 տարի), 25iCf( >800 տարի) և 252Cf (2,65 տարրի)։
Օքսիդացման առավել բնորոշ աստիճանը +3 է, ոչ բնորոշը՝ +2։ Այլ ակտինիդներից անջատում են լուծահանման և քրոմատագրության եղանակներով։ 252Cf-ի պրեպարատները կարելի է օգտագործել որպես նեյտրոնների փոքրածավալ հզոր աղբյուր։
Կատեգորիա:Մետաղներ Կատեգորիա:Ակտինոիդներ Կատեգորիա:Ռադիոակտիվ տարրեր Կատեգորիա:Կալիֆոռնիում
Շուլեգա
Շուլեգա  (Шулега), գետ Ռուսաստանում, հոսում է Կոմի Հանրապետությունում, Արխանգելսկի շրջանում։ Գետաբերանը տեղակայված է Վիչեգդա գետի աջ ափին՝ 116 կմ հեռավորության վրա։ Գետի երկարությունը՝ 30 կմ է։
Ջրային գրանցամատյանի տվյալներ
Ռուսաստանի ջրային գրանցամատյանի տվյալների համաձայն՝ պատկանում է Դվինսկո Պեչարսկի ավազանային շրջանին, գետի ջրատնտեսային տեղամասը՝ հյուսիսային Դվինա գետն է, գետի ենթաավազանը Վիչեգդա և Վագա գետերն են։ Գետի գետային ավազանը Հյուսիսային Դվինան գետն է՝ մինչև հյուսիսային Դվինի միախառնման կետը։ Գետավազանը՝ Հյուսիսային Դվինա։
Տվյալներն ըստ ջրային ռեսուրսների ֆեդերատիվ տեսչության.
Արտաքին հղումներ
Կատեգորիա:Ռուսաստանի գետեր Կատեգորիա:Կոմի Հանրապետության գետեր Կատեգորիա:Դվինսկո Պեչարսկի ավազանային շրջանի գետեր
Սամվել Թարվերդյան
Սամվել Պողոսի Թարվերդյան, ՀՀ պետական գործիչ, ՀՀ Վայոց ձորի մարզպետի տեղակալ։
Պարգևներ
Ամուսնացած է, ունի երկու որդի։ Հայաստանի հանրապետական կուսակցության անդամ է, 2002 թվականից՝ Վայոց ձորի մարզային խորհրդի նախագահը։
Ծանոթագրություններ
Կատեգորիա:1939 ծնունդներ Կատեգորիա:Օգոստոսի 27 ծնունդներ Կատեգորիա:Ելփին գյուղում ծնվածներ Կատեգորիա:ՀՀ պետական գործիչներ Կատեգորիա:ՀԱԱՀ շրջանավարտներ Կատեգորիա:Գյուղատնտեսական գիտությունների թեկնածուներ Կատեգորիա:ՀՀ ԳԽ 1-ին գումարման պատգամավորներ Կատեգորիա:ՀՀԿ անդամներ Կատեգորիա:ՀԿԿ անդամներ Կատեգորիա:Անանիա Շիրակացու մեդալակիրներ
ԹԵՈ (երգիչ)
Յուրի Վաշչուկ (բելառուսերեն՝ Юрый Вашчук, ), ավելի հայտնի է որպես ԹԵՈ (TEO), բելառուս երգիչ, երգերի հեղինակ, հեռուստահաղորդավար ։ 2014 թվականի մայիսին նա իր «Cheesecake» երգով ներկայացրել է Բելառուսը Եվրատեսիլ 2014 երգի մրցույթում ։ Հաջողությամբ հաղթահարել է մրցույթի կիսաեզրափակիչ փուլը, անցել եզրափակիչ և վերջնարդյունքում, վաստակելով 43 միավոր, զբաղեցրել է 16-րդ տեղը ։
Կենսագրություն
Յուրի Վաշչուկը 2000 թվականից աշխատում է Բելառուսի պետական ազգային համերգային նվագախմբում։ 2008 թվականին ավարտել է Բելառուսի մշակույթի և արվեստների պետական համալսարանը։ Եղել է «Բելառուս 3» և «Բելառուս 24» հեռուստաալիքներով հեռարձակվող «Առա՛ջ դեպի անցյալ» («Наперад у мінулае») ծրագրի վարողը ։ Համագործակցել է և շարունակում է համագործակցել բելառուս և այլազգի կատարողների հետ որպես կոմպոզիտոր և գործիքավորող։ Ռուսական երկու կինոնկարների երաժշտության համահեղինակ է։
2011–2014 թվականներին արժանացել է ազգային «Ліра» երաժշտական մրցանակաբաշխության պարգևների մի շարք անվանակարգերում. «Տարվա հայտնություն» (2011), «Լավագույն գործիքավորող» (2012), «Երաժշտության լավագույն հեղինակ» («Беларусь великая» երգի համար, 2013), «Տարվա լավագույն կատարող» (2014), «Տարվա լավագույն երգ» («Cheescake», 2014): Թեոն արժանացել է նաև կառավարական պարգևի. 2015 թվականին պարգևատրվել է «Ֆրանցիսկ Սկորինա» մեդալով ։
Ծանոթագրություններ
Կատեգորիա:1983 ծնունդներ Կատեգորիա:Հունվարի 24 ծնունդներ Կատեգորիա:Եվրատեսիլ 2014 երգի մրցույթի մասնակիցներ Կատեգորիա:Բելառուս երգիչներ
Let Me Down Slowly
«Let Me Down Slowly», ամերիկացի երգիչ Ալեք Բենջամինի երգը, սկզբնապես թողարկվել է որպես սոլո սինգլ 2018 թվականին և ներառված է նրա «Narrated for You» միքսթեյփում, իսկ 2019 թողարկվել է որպես դուետ կանադացի երգչուհի Ալեսիա Կարայի հետ ։
Նախապատմություն
Բենջամինը այս երգը գրել է 2017 թվականին՝ նախկին ընկերուհու հետ ունեցած փորձի մասին ։ Սա այն երգերից մեկն է, որը Atlantic Records-ը լսել է պայմանագիր կնքելուց առաջ ։ Երգի պրոդյուսերներ են դարձել Սըր Նոլանը և Aaron Z-ը, իսկ հեղինակներ՝ Բենջամինը, Մայքլ Փոլաքը և Սըր Նոլանը։
Երաժշտական տեսահոլովակ
Սոլո տարբերակի երաժշտական տեսահոլովակը թողարկվել է 2018 թվականի հունիսի 4-ին, իսկ դուետի տեսահոլովակը թողարկվել է 2019 թվականի փետրվարի 6-ին։ Երկու շաբաթ անց Բենջամինը և Կարան երգի ակուստիկ տարբերակի համար հոլովակ են նկարահանել ։
Ծանոթագրություններ
Կատեգորիա:Երգեր այբբենական կարգով Կատեգորիա:2018 երգեր
Ցեզիումի ֆոսֆիդ
Ցեզիումի ֆոսֆիդ, երկտարր, անօրգանական միացություն՝ Cs2P5, դեղին բյուրեղներ, փոխազդում է ջրի հետ։
Ֆիզիկական հատկություններ
Ցեզիումի ֆոսֆիդը առաջացնում է դեղին բյուրեղներ, որոնք 300°С ջերմաստիճանային պայմաններում դառնում են շագանակագուն, իսկ հեղուկ ազոտի հետ սառեցնելով՝ անգույն։
Իներտ մթնոլորտում (ազոտ) և 650°С ջերմաստիճանային պայմաններում հալվում է։
Լուծվում է հեղուկ ամոնիակում։
Գրականություն
Կատեգորիա:Ֆոսֆիդներ Կատեգորիա:Ցեզիումի միացություններ
Բյուզանդական արվեստ
Բյուզանդական արվեստ, միջնադարյան արվեստի պատմական տեսակի մեջ ընդգրկված արվեստի պատմա-տարածաշրջանային տեսակ։
Բյուզանդական գեղարվեստական ավանդույթի ձևավորում
Բյուզանդական պետության գոյության առաջին դարերը կարելի է համարել որպես բյուզանդական հասարակության աշխարհայացքի ձևավորման կարևորագույն փուլ, որը հիմնված է հեթանոսական հելլենիզմի ավանդույթների և քրիստոնեության սկզբունքների վրա։ Քրիստոնեության՝ որպես փիլիսոփայական-կրոնական համակարգի ձևավորումը բարդ և երկարատև գործընթաց էր։ Քրիստոնեությունը կլանել էր ժամանակի բազմաթիվ փիլիսոփայական և կրոնական ուսմունքներ։ Քրիստոնեական դոգմատիկան զարգացել է մերձավոր արևելյան կրոնական ուսմունքների, հուդայականության, մանիքեության ուժեղ ազդեցության տակ։ Այն սինթետիկ փիլիսոփայական և կրոնական համակարգ էր, որի կարևոր բաղադրիչը հին փիլիսոփայական ուսմունքներն էին։ Քրիստոնեության անհաշտությունը այն ամենի հետ, ինչը կրում էր հեթանոսության խարանը, փոխարինվում է քրիստոնեության և անտիկ աշխարհայացքի միջև փոխզիջումով։ Առավել կրթված և հեռատես քրիստոնյա աստվածաբանները հասկացել էին հեթանոսական մշակույթի ամբողջ զինանոցը յուրացնելու անհրաժեշտությունը՝ փիլիսոփայական հասկացություններ ստեղծելու, օգտագործելու համար։ Մտածողներ, ինչպիսիք են Բարսեղ Կեսարացին, Գրիգոր Նյուսացին և Գրիգոր Նազիանզացին, հիմք են դրել բյուզանդական փիլիսոփայությանը, որն իր արմատներն ունի հելլենական մտածողության պատմության մեջ։ Նրանց փիլիսոփայության կենտրոնում կեցության ըմբռնումն է որպես կատարելություն։
Ծնվում է նոր գեղագիտություն, հոգևոր և բարոյական արժեքների նոր համակարգ, փոխվում է նաև այդ դարաշրջանի մարդը, նրա աշխարհի տեսլականը, վերաբերմունքը տիեզերքի, բնության, հասարակության նկատմամբ։
Սրբանկարչություն
Բյուզանդական կայսրության սրբանկարչությունն արևելյան քրիստոնեական աշխարհի ամենամեծ գեղարվեստական ​​երևույթն էր։ Բյուզանդական գեղարվեստական ​​մշակույթը ոչ միայն դարձել է որոշ ազգային մշակույթների նախահայրը (օրինակ՝ հին ռուսական), այլև իր գոյության ողջ ընթացքում ազդել է ուղղափառ այլ երկրների՝ Սերբիայի, Բուլղարիայի, Մակեդոնիայի, Ռուսաստանի, Վրաստանի, Սիրիայի, Պաղեստինի, Եգիպտոսի սրբանկարչություն վրա։ Բյուզանդիայի ազդեցության տակ էր նաև Իտալիայի, հատկապես Վենետիկի մշակույթը։
Բյուզանդական սրբանկարչությունն ու ոճական նոր ուղղությունները, որոնք առաջացել են Բյուզանդիայում, առաջնային նշանակություն են ունեցել այս երկրների համար։
Բյուզանդական քանդակ
Կրոնական նպատակներով քանդակը հենց սկզբից չափավոր էր օգտագործվում, քանի որ արևելյան եկեղեցին միշտ բացասական էր վերաբերվում արձաններին՝ նրանց պաշտամունքը համարելով ինչ-որ կերպ կռապաշտություն, և եթե մինչև 9-րդ դարը բյուզանդական տաճարներում դեռ տանելի էին կլոր կերպարները, ապա 842 թվականին Նիկիայի ժողովի հրամանագրով ամբողջությամբ վերացվել են։ Այսպիսով, քանդակի համար գործունեության հիմնական ոլորտը փակվել է, և նրան մնում էր կատարել միայն սարկոֆագներ, դեկորատիվ ռելիեֆներ, կայսրերի կողմից մեծանուն և եկեղեցական հիերարխներին տրված փոքր դիպտիխներ, գրքերը և այլն։ Այս տեսակի փոքր արհեստների համար օգտագործվում էին փղոսկրի կտորներ։
Խճանկարչություն
Բյուզանդական խճանկարների հիմնական տեխնիկան ուղղակի խճանկարային հավաքածուն էր, որի մեջ տարրերը մշտական ​​հիմունքներով տեղադրվում էին հակառակ կողմից։ Ուղղակի տեղադրումը հին ժամանակներում կատարվում էր անմիջապես խճանկարային կոմպոզիցիայի տեղում, լինի դա բնակելի կամ հասարակական շենքի հատակը կամ պատը. ամրացնող զանգվածի հավասար շերտի վրա արվում էր էսքիզ, այնուհետև սեղմված զանգվածի մեջ սեմալտի կտորներ։
Սեմալտե կոմպոզիցիաներն առանձնանում էին գույների մեծ բազմազանությամբ, պայծառությամբ, մակերեսի վրա լույսի խաղով։ Բյուզանդական խճանկարների գեղարվեստական ​​հիմնական առանձնահատկությունը ոսկե ֆոնն է, որը շողշողում է ինչպես բնական լույսի, այնպես էլ մոմի լույսի ներքո։ Բյուզանդական վարպետների համար պարտադիր է դառնում խճանկարային ֆիգուրների ուրվագծերի պատրաստման տեխնիկան։
Նման ուրվագծերի հարթ գիծը փայլող ֆոնի վրա պատկերներին տալիս էր հստակություն։ Առկա երանգների բազմազանությունը աշխույժ ծավալ է հաղորդում խճանկարային պատկերին։ Խճանկարային վահանակների մեծ մասը պատկերում էր աստվածաշնչյան և քրիստոնեական պատմություններ։ Նկարներն առանձնանում են որոշ անհարթությամբ, «թավշյա» երանգներ և հյուսվածքներ, որոնք «վերակենդանացնում» են ստեղծված պատկերները։
Բյուզանդական կայսրության ծաղկման շրջանում խճանկարները դարձել են տաճարների, դամբարանների և բազիլիկների գեղարվեստական ​​հարդարման հիմնական տարրը, սակայն հետագայում, թանկարժեքության պատճառով, խճանկարները փոխարինվել են որմնանկարներով։
Դեկորատիվ-կիրառական արվեստ
Փորագրության հետ մեկտեղ ծաղկում էր մետաղների մշակումը, որոնցից կատարվում էին չափավոր ռելիեֆի փորագրված կամ ձուլված աշխատանքներ։ Բյուզանդական արվեստագետները վերջապես հասնում են այն կետին, երբ սկսում են անել ընդհանրապես առանց ռելիեֆի, ինչպես, օրինակ, եկեղեցիների բրոնզե դռների մեջ, պղնձի մակերեսի վրա արտադրելով միայն մի փոքր խորացված ուրվագիծ և տարածելով այն մեկ այլ մետաղով, արծաթով կամ ոսկով։ Աշխատանքների այս կատեգորիային, որը կոչվում է agemina, պատկանում են Սուրբ Պողոսի հռոմեական բազիլիկի ուշագրավ դռները, որոնք ավերվել են 1823 թվականին հրդեհի ժամանակ և պատկանում են Նեապոլի մոտ գտնվող Ամալֆիի և Սալեռնոյի տաճարների դռներին։ Բացի դռներից, նույն եղանակով պատրաստվել են խաչաձև պատկերներ, տախտակներ գահերի պատերի համար, աշխատավարձեր Ավետարանների համար, տապաններ մասունքների համար և այլն։ Բոլոր նման ստեղծագործություններում բյուզանդական արվեստը փորձել է խուսափել ուռուցիկությունից՝ ռելիեֆը փոխարինելով կամ ագեմինալ աշխատանքով, կամ սևով, կամ էմալով, և ամենից շատ հոգալով շքեղության և թանկարժեք քարերի հնարավոր ավելի մեծ օգտագործման մասին ։
Բյուզանդական վարպետները հատկապես հմուտ էին էմալապատ արտադրանքներում, որոնք կարելի է բաժանել երկու տեսակի՝ պարզ էմալ (émail champlevé) և միջնկյալ էմալ (émail cloisoné)։ Առաջինում մետաղի մակերևույթի վրա կտրիչի օգնությամբ փորվածքներ էին արվում ըստ օրինաչափության, և գունավոր ապակենման նյութի փոշին լցվում էր այդ փորվածքների մեջ, որն այնուհետև միաձուլվում էր կրակի վրա և ամուր կպչում մետաղին, երկրորդում մետաղի վրա նկարը նշվում էր դրան սոսնձված մետաղալարով, և արդյունքում ստացված միջնապատերի միջև տարածությունները լցվում էին ապակենման նյութով, որն այնուհետև ստանում էր հարթ մակերես և մետաղալարով կցվում մետաղին հալման միջոցով։ Բյուզանդական էմալապատման ամենահիասքանչ նմուշը ներկայացնում է հայտնի Pala d’oro-ն (ոսկե զոհասեղան), մանրանկարներով փոքր պատկերապատման մի տեսակ, որում օգտագործել է միջանկյալ էմալի տեխնիկան։ Այն զարդարում է Վենետիկի Սուրբ Մարկոսի տաճարի գլխավոր զոհասեղանը։
Ժամանակակից վերարտադրություն
զարդարանքից (Սիցիլիա) ։ Պատկերները արվել են տպագրության տեխնիկայի կիրառմամբ, օգտագործվել են բյուրեղներ և ուլունքներ։ Հավաքածուի պրովոկացիոն բնույթը ձեռք է բերվել գլխին թագերի, զարդեղենի փոխարեն զանգվածային խաչերի, մինի կիսաշրջազգեստներով, կարճ կիսատաբատներով և թափանցիկ ժանյակներով ։ Գունային սխեմայում գերակշռում էր ոսկին, օքրան, բաց կապույտը, բաց շագանակագույնը, գունատ կանաչը և բոսորագույն ։
Բյուզանդական ոճը ինտերիերում բնութագրվում է շքեղությամբ, գույների պայծառությամբ և հարստությամբ։ Պատերը բնութագրվում են մարմարի իմիտացիայով, բուսական զարդանախշով բյուզանդական նկարով։ Փայտե կահույքը զարդարվում է փորագրություններով և նկարներով։ Բազմոցները զարդարվում են արևելյան ոճով՝ բարձերի առատությամբ ։
Բրյուկամ
Բրյուկամ (Brucamps), համայնք Ֆրանսիայի Պիկարդիա մարզի Սոմ գավառում ։
Բնակչությունը 2010 թվականի դրությամբ կազմում է 142 մարդ, բնակչության խտությունը` 22.29 մարդ/կմ²։ Բնակավայրը զբաղեցնում է 6.37 կմ² տարածք։